DATE PRIVIND PARLAMENTUL DANEZ

 

 

I. Dreptul de vot şi eligibilitate

Potrivit Constituţiei Danemarcei au drept de vot în cadrul alegerilor parlamentare “toţi cetăţenii danezi care au domiciliul permanent în regat” şi care au împlinit vârsta de 18 ani.



 In continuare, aceeaşi Constituţie prevede că:

“Toate persoanele care au dreptul de a vota în cadrul alegerilor parlamentare, pot fi alese ca membri ai Parlamentului, cu excepţia situaţiei în care au fost condamnate printr-un act, care în ochii opiniei publice, îi face nedemni de a deveni membri ai Parlamentului.

 

I. Sistemul electoral

Sistemul electoral danez este foarte complex, dar are la bază

principiul electoral al reprezentării proporţionale şi este astfel conceput încât permite afilierea regională a candidaţilor, ca şi repartizarea proporţională a locurilor în raport cu voturile obţinute de partide.



 Folketing-ul este compus din 175 de membri aleşi în Danemarca, doi aleşi în Faroe Islands şi doi aleşi în Greenland. Faroe Islands şi Greenland fac parte din Regatul Danemarcei, dar ambele beneficiează de autonomie locală, ele având şi Parlamente proprii.



 Potrivit Constituţiei Danemarcei alegerile parlamentare au loc din 4 în 4 ani.

 

I. Compunerea Folketing-ului



 Folketing-ul unicameral este compus din 179 de membri, care în 1994 făceau parte din opt partide: social-democraţi (71 de locuri) (un membru ales în Faroe Islands, iar altul în Greenland); conservatori (31 de locuri) (un membru ales în Faroe Islands); liberali (31 de locuri) (un membru ales în Greenland); Partidul Socialist (15 locuri); Partidul Progresist (12 locuri) democraţi de centru (7 locuri); social-liberali (7 locuri); Partidul Creştinilor (4 locuri).

 

 In Danemarca, în mod tradiţional, miniştrii, sunt totodată membri ai Folketingului.

 

I. Statutul membrilor Parlamentului.

Pentru a asigura independenţa activităţii parlamentare, există reglementări în acest sens care se regăsesc în Constituţia şi în Regulamentul Folketing-ului.



 Potrivit Constituţiei “Nici un membru al Folketing-ului nu poate fi arestat sau condamnat fără consimţământul Parlamentului, în afară de cazul în care este vorba de infracţiuni flagrante”.



 Imunitatea poate fi ridicată, dacă Folketing-ul consimte în acest sens.



 “Membrii Folketing-ului îşi desfăşoară activitatea potrivit propriei conştiinţe şi nu potrivit directivelor propriului electorat”. In practică membrii Folketing-ului votează în acord cu opinia susţinută de propriul partid.



 Mai mult, nici un parlamentar nu poate fi ţinut să răspundă pentru declaraţiile sale făcute în cadrul Camerei, de către instanţele de judecată, fără consimţământul Folketing-ului.



 Preşedintele Folketingului, poate potrivit Ordinelor de zi ale Parlamentului, să cheme un membru la ordine, să interzică unui membru să ia cuvântul, să excludă un membru din şedinţă sau dezbateri până la 14 zile. In practică, ultima sancţiune se aplică foarte rar.

 

 

I. Remunerare şi pensii

Membrii Folketingu-lui au dreptul la o indemnizaţie, a cărei

valoare, potrivit Actului de Alegere a Parlamentului (Folketing Election Act), este stabilită ţinându-se seama de nivelul veniturilor aplicate în instituţiile de stat. In 1994 valoarea indemnizaţiei era în jur de 342.000 coroane daneze corespunzător remuneraţiei primite de şefii departamentelor publice.



 In plus, fiecare membru al Folketingu-lui primeşte o sumă neimpozabilă rezervată costurilor de cazare. Valoarea acestei sume neimpozabile se ridica în 1994 la 34.000 coroane daneze până la 86.000 coroane daneze pe an.

 

 



 Membrii Folketing-ului au dreptul la pensie dacă au fost parlamentari pentru cel puţin un an. Oricum, pensia va putea fi plătită numai după ce parlamentul în discuţie a împlinit 60 de ani. In caz de deces, soţia supravieţuitoare sau copiii au dreptul la pensie potrivit unor reguli speciale.



 Dacă un parlamentar părăseşte Folketing-ul ulterior alegerilor generale, el va continua să primească o remuneraţie de bază, pentru o perioadă cuprinsă între 6 şi 12 luni, în funcţie de perioada cât a fost membru al Parlamentului.



 Atunci când o persoană este aleasă membru al Folketing-ului, acesta din urmă nu-i poate cere persoanei în chestiune să renunţe la slujba sa obişnuită, ca o consecinţă a alegerii. Preşedintele Parlamentului şi miniştrii sunt obligaţi să renunţe la toate slujbele anterioare.

 

I. Concediu şi înlocuire prin substituire



 Parlamentarii au dreptul la concedii de boală, absenţă temporară pentru afaceri publice în străinătate, sau concediu prenatal, natalitate sau în caz de adopţie. In asemenea cazuri, membrul respectiv păstrează remuneraţia ce i se cuvine. Dacă este vorba despre alte probleme personale care constituie motivul absenţei, parlamentarul nu mai are dreptul la remuneraţie.



In cazul în care parlamentarul obţine plecarea şi nu mai este membru al Folketing-ului, acesta va fi înlocuit prin substituire.

 

I. Sarcinile parlamentarilor şi interese economice

După alegerile generale din 1994, un nou set de reguli a fost introdus prin care Comisia Permanentă invită membri Parlamentului să înregistreze un număr de sarcini şi interese economice. Acest nou set de reguli au menirea de a face mai uşor accesul publicului la cunoaşterea intereselor economice ale membrilor Parlamentului.



Inregistrarea este voluntară şi rămâne la latitudinea parlamentarului să decidă ce doreşte să înregistreze, în conformitate cu regulile menţionate.



Dacă un parlamentar doreşte să înregistreze anumite sarcini şi interese economice, el trebuie să accepte setul de reguli în întregul lor.



Informaţia înregistrată va fi accesibilă publicului potrivit unor reguli speciale.

 

  I. Asistenţa financiară a grupurilor parlamentare

Folketingul asigură suport financiar partidelor reprezentate 

în Parlament. Valoarea lunară a acestuia se ridică la aproximativ 76.000 coroane daneze, fără a se ţine seama de mărimea grupului. In plus, pentru fiecare loc în Parlament se mai acordă lunar în jur de 19.000 coroane daneze.



 Aceste alocaţii sunt folosite pentru acoperirea salariilor angajaţiilor secretariatelor partidelor şi membrilor secretariatelor. In mod obişnuit, doi parlamentari au un singur secretar.



 Mai mult, membrii Folketingu-lui pot folosi sistemul EDP al Parlamentului care conţine date procesate, informaţii privind toate activităţiile desfăşurate de Folketing, baze de date privind documentele interne, ca şi ştiri externe şi alte baze de date.



 Membrii Parlamentului sunt liberi să folosescă telefonul, telexul şi telefaxul în legătură cu activitatea lor politică.



 Mai mult parlamentarii pot călători gratuit în Danemarca cu avionul, trenul, autobuzul, bacul şi, în anumite cazuri, cu taxiul.

 

I. Bugetul Folketing-ului

Folketing-ul îşi stabileşte bugetul independent de Guvern. 

Bugetul este înaintat Primului Ministru şi este inclus în Proiectul de Lege a finanţelor, fără amendamente.



 Bugetul global al Folketing-ului, neincluzând instituţiile ataşate lui, se ridică la o valoare de aproximativ 350 de milioane de coroane daneze. Conturile Folketingu-lui sunt revizuite de o firmă privată de auditori.

